**Jegyzőkönyv**

**Nagykovácsi Nagyközség Önkormányzat**

**Oktatási, kulturális, sport, turisztikai és környezetvédelmi bizottság nyílt üléséről**

Az ülés helye:  **Öregiskola Közösségi Ház és Könyvtár**

Az ülés időpontja: **2016. november 17. (csütörtök) 16 óra**

**Meghívottak:** Fodor Attila elnök, Bánóczi Margit, Honti Zoltán, Dr. Klein Katalin, Kropkó Péter, Szabó Orsolya, Gerlóczyné Furulyás Katalin, Kiszelné Mohos Katalin polgármester, Szemesy Barbara alpolgármester, Dr. Fegyveres-Fiskál Gábor alpolgármester, Gerely Gábor képviselő, Dr. Szabó András Lajos képviselő, Tegzes Endre képviselő, Papp István jegyző, Grégerné Papp Ildikó osztályvezető

**Megjelentek:** Fodor Attila elnök, Bánóczi Margit, Honti Zoltán, dr. Klein Katalin*,* Kiszelné Mohos Katalin polgármester, Papp István jegyző, Grégerné Papp Ildikó osztályvezető, Kissné Szalay Erzsébet jegyzőkönyvvezető

**Fodor Attila elnök:** Köszöntöm a bizottság tagjait, polgármester asszonyt. A bizottság ülését megnyitom. Megállapítom, hogy a bizottságból 4 fő jelen van, tehát a bizottság határozatképes. Van-e kérdés, hozzászólás az ülés napirendjéhez? Nincs, akkor szavazásra teszem fel a mai ülés napirendjét a meghívó szerint. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 4 tagja 4 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**48/2016. (XI. 17.) HATÁROZATA**

**Tárgy: Nagykovácsi Nagyközség Önkormányzat Oktatási kulturális, sport, turisztikai és környezetvédelmi bizottság 2016. november 17-i ülésének napirendje**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága úgy dönt, hogy 2016. november 17-i ülésén az alábbi napirendet tárgyalja:

**1. A Nagykovácsi Kispatak Óvoda 2016/2017. nevelési év munkatervének jóváhagyása**

 **Határidő:** azonnal

**Felelős:** OKB elnök

**1. napirendi pont:**

**A Nagykovácsi Kispatak Óvoda 2016/2017. nevelési év munkatervének jóváhagyása**

**Fodor Attila elnök:** A napirendi pont előterjesztője polgármester asszony. Előadó Grégerné Papp Ildikó osztályvezető asszony. Átadom a szót osztályvezető asszonynak, hogy röviden ismertesse az előterjesztést.

**Grégerné Papp Ildikó osztályvezető:** *Röviden ismertette az előterjesztést.*

**Fodor Attila elnök**: Köszönöm. Van-e hozzászólás, kérdés?

**dr. Klein Katalin:** Csak egy tájékozódó jellegű kérdésem van, hogy miért alakult az ki nálunk, hogy vegyes csoportok vannak?

**Kiszelné Mohos Katalin polgármester:** A legújabb nevelési szempontok szerint ez a legideálisabb a gyerekek számára, hiszen soha nem elszigetelten vannak azonos korosztályú csoportokban, hanem különböző korosztályú társaik között forognak a hétköznapi életben is. Nagyon sok szempontból előnyt jelent ez a megoldás. A nagyobb gyerekek számára azt, hogy gondoskodnak a kisebbekről, a kisebb gyerekek számára pedig sokkal könnyebb a beszokás amikor egy másik gyerek segíti őket eligazodni a mindennapokban. Az is előny, hogy a testvérek egy csoportba járhatnak, így nő a biztonságérzetük.

 **dr. Klein Katalin:** Ilyen nagy létszámú csoportokban hogyan tudják megoldani az iskola előkészítést?

**Kiszelné Mohos Katalin polgármester:** Az, hogy ez a legideálisabb megoldás a gyermekek számára, nem jelenti azt, hogy ez lenne a legideálisabb a pedagógusok számára is. Ezért minden csoportnak két pedagógusa van, egy dajkája és most már pedagógiai asszisztensek is segítik a munkájukat, és így meg tudják oldani azt, hogy a különféle korosztályokat, ha szükséges, külön fejlesszék.

**Fodor Attila elnök:** Köszönöm. Azt kérdezném, hogy van-e visszajelzés a szülők részéről, hogy hogy fogadják ezeket a vegyes csoportokat.

**Kiszelné Mohos Katalin polgármester:** Ez már hosszú évek óta így működik az óvodában, azt gondolom, hogy ha megfelelő pedagógusok foglalkoznak a gyerekekkel, akkor csak előnyét érezhetik a szülők, hátrányát nem.

**Fodor Attila elnök:** Köszönöm. Kérdezem, hogy van-e további kérdés, hozzászólás? Nincs. Akkor az előterjesztésben foglalt határozati javaslatról szavazunk. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 3 tagja 3 3 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**49/2016. (XI. 17.) HATÁROZATA**

**Tárgy: A Nagykovácsi Kispatak Óvoda 2016/2017. nevelési év munkatervének jóváhagyása**

Nagykovácsi Nagyközség Önkormányzat Pénzügyi és településfejlesztési bizottsága javasolja a Képviselő-testületnek, hogy a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 3. § (1) bekezdésében biztosított véleményezési joga alapján a Nagykovácsi Kispatak Óvoda 2016/2017. nevelési évre vonatkozó, az előterjesztés mellékleteként benyújtott munkatervét jóváhagyja.

**Határidő**: azonnal

**Felelős**: polgármester

**Fodor Attila elnök:** Köszönöm. Kérdezem, hogy van-e további hozzászólás? Nincs, akkor köszönöm a részvételt, a bizottság ülését 16 óra 13 perckor lezárom.

K.m.f.

 Fodor Attila Bánóczi Margit

 elnök tag